અમેરિકાની વ્હિકલ સેફ્ટી રેગ્યુલેટરીના આ નિર્ણયથી ગૂગલના મહાત્વાકાંક્ષી પ્રોજેક્ટ ડ્રાઇવરલેસ કારને બળ મળશે જ, પણ ભવિષ્યમાં બીજી જાયન્ટ ઓટોમોબાઇલ કંપનીઓ પણ આ પ્રોજેક્ટને અપનાવતી થશે. રોડ સેફ્ટીના વિશ્વ સ્તરના નિષ્ણાતો એવો મત વ્યક્ત કરી ચૂક્યા છે કે મોટા ભાગના અકસ્માતો ડ્રાઇવરની બેપરવાહીના કારણે થાય છે એટલે જો સોફ્ટવેર સંચાલિત વાહનોનો વિચાર અખ્તયાર કરવામાં આવે તો વિશ્વમાં વર્ષે થતાં લાખો અકસ્માતો નિવારી શકાય છે. ગૂગલની ડ્રાઇવરલેર કારની આ પહેલ એ દિશાનું એક અહમ પગલું હતું અને અમેરિકાના વાહન સુરક્ષા નિયમનની ડ્રાઇવરલેસ કારના સોફ્ટવેરને ડ્રાઇવર ગણવાની માન્યતા એથીય મોટુ અહમ પગલું લેખાશે.